અમદાવાદનાં પોશ વિસ્તાર એવા વસ્ત્રાપુર, જજીસ બંગલો વિસ્તારમાં બનેલી એક ચોંકાવનારી ઘટનામાં એક વેપારીએ પોતની બે દીકરીઓ અને પત્નીને પોતાની લાયસન્સવાળી રિવોલ્વરમાંથી ગોળી મારીને હત્યા કરી છે. આ વેપારીએ ત્રણેયની હત્યા કરી અને પોલીસને સામેથી જાણ કરી હોવાનું જાણવા મળી રહ્યું છે. પ્રાપ્ત માહિતી અનુસાર, રત્નમ ફ્લેટમાં રહેતા ધર્મેન્દ્ર શાહ નામના વેપારીએ પત્ની અમી શાહ અને બે દીકરીઓની હત્યા કરી છે.